Imi ddunit tedawar, ula d igelliden teddawar fell-asen, ayen yelhan yettuɣal tikwal akk d ayen ixuṣṣen. Tagellidt yeɣli-d fella-s yir aṭṭan deg yiwet n dqiqa, ula d tusna akked ttmusni n imejjayen ur as-zmiren, ḥed ur as-d-yufi ixef. Yeɣli-d leḥzen ɣef uxxam. Agellid iḥus mliḥ s waṭṭan n tmeṭṭut-is acku iḥemmel-itt, yeɣli-d fella-s leḥzen, yedɛa Ṛebbi akken ad as-d-yefk cfa i tmeṭṭut-is taɛzizt, maca akken qqaren mi ara d-yaweḍ lajel ur yettuɣal ara. Tagellidt teḥus teqreb-d tsaɛett-is, - Tenna-as i urgaz-is: « Semḥes-iyi-d mliḥ, uqbel ad mteɣ ad k-id-ḍelbeɣ taɣawsa; ma yella tebɣiḍ ad tɛawdeḍ zwaǧ... » 48